b'\n_START_ARTICLE_\nKirtling Tower\n_START_PARAGRAPH_\nKirtling Tower er en middelalderlig borg og et tudor country house i Cambridgeshire, England, hvoraf kun portbygningen stadig er bevaret._NEWLINE_Den kan f\xc3\xb8res tilbage til 1200-tallet, og blev igennem middelalderen udbygget til en stor f\xc3\xa6stning. I tudorperioden blev det moderniseret og udbygget og var i en periode Cambridgeshires st\xc3\xb8rste county house. Fra slutningen af 1600-tallet forfaldt hele bygningen dog, og i 1801 blev det meste revet ned. I 1872 renoverede man den tilbagev\xc3\xa6rende postbygning, som er det eneste tilbagev\xc3\xa6rende i dag.\n_START_SECTION_\nHistorie\n_START_PARAGRAPH_\nDen f\xc3\xb8rste gang Kirtling Tower n\xc3\xa6vnes er i 1219, og i 1200-tallet bliver Kirtling Castle beskrevet som at have en voldgrav, en gr\xc3\xb8ft og en palisade. I 1424 blev der udf\xc3\xb8rt en omfattende ombygning af f\xc3\xa6stningen af Richard de Beauchamp, jarl af Warwick, hvor 100 egetr\xc3\xa6er blev brugt til at etableret en modtagev\xc3\xa6relse og et privat v\xc3\xa6relse samt flere kamre til beboelse._NEWLINE_Edward North, der var en succesfuld advokat genopbyggede f\xc3\xa6stningen i 1540\'erne og mellem 1556 og 1558 brugte han arkitekten Francis Adams. Han omd\xc3\xb8bte stedet til Kirtling Hall. Jordvoldene omkring f\xc3\xa6stningen blev \xc3\xa6ndret meget p\xc3\xa5 dette tidspunkt, for at g\xc3\xb8re plads til en plateau til det nye hus, som inkluderede moderne tudor-arkitektur som portbygning, galleri, banquet-hal og en have komplet med springvand og damme. Dronning Elizabeth 1. boede p\xc3\xa5 stedet i 1578 under hendes stats-procession i Cambridgeshire. F\xc3\xa6stningen fortsatte med at blive udviklet, og i 1660\'erne var det det st\xc3\xb8rste country house i Cambridgeshire. Det var centreret om en symmetrisk toatagers bygning med \xc3\xb8st- og vest-l\xc3\xa6nger med yderligere beboelse og facliteter._NEWLINE_Efter 1691 gik Kirtling Hall i forfald, og i 1735 beskriver Victoria County History ejendommen som "i uorden". Meget af f\xc3\xa6stningen blev revet ned i 1748 for at g\xc3\xb8re det resterende beboeligt for Lord Elibank, men ejendommen forfaldt atter efter hans d\xc3\xb8d i 1762. I 1770\'erne var den ubeboelig, og st\xc3\xb8rstedelen af f\xc3\xa6stningen blev revet ned i 1801. I 1830\'erne blev portbygningen omdannet til en beboelsesejendom og den blev omd\xc3\xb8bt til Kirtling Tower. Der blev lavet en tilbygning i 1872 og huset var fortsat i brug af en r\xc3\xa6kke forskellige lejere._NEWLINE_I dag fremst\xc3\xa5r f\xc3\xa6stningen som en tre-etagers portbygning fra tudortiden. Den ligner portbygningen p\xc3\xa5 Leez Priory meget, idet den blev opf\xc3\xb8rt af NOrths ven og advokat-kollega Richard Rich. Den er opf\xc3\xb8rt i mursten og har oktagonale t\xc3\xa5rne og orielvinduer i italiensk design. It is a scheduled monument and a Grade I listed building.'